section_heading: Životopis
paragraph_text: Iako se rodio u Austriji, Blau se početkom Drugog svjetskog rata preselio u SAD gdje je 1943. godine i dobio američko državljanstvo. Premda je 1943. godine završio Elmhurst College u gradu Elmhurst u saveznoj državi Illinois nije zatim upisao studij nego je regrutiran u vojsku kada je SAD ušao u rat. Vrativši se upisao je studij te je doktorirao 1952. godine na prestižnom Sveučilištu Columbia u New Yorku. Bio je član Američkog sociološkog druženje čiji je bio predsjednik od 1973. do 1974. godine. Od 1970. godine bio je profesor na svom matičnom sveučilištu te od 1979. na State University of New York u Albanyju u državi New York.